**Decizia etapei de încadrare**

**DRAFT**

Ca urmare a solicitării de emitere a acordului de mediu, adresată de **HYPERION SOARE S.R.L** cu sediul social in municipiul Bucuresti , sector 1, b-dul N.Balcescu , nr.35, et.6, ap.12 reprezentata prin Atanasiu Iulian cu domiciliul in judetul Timis , municipiul Timisoara , strada Socrate , nr.15 , înregistrată la Agenția pentru Protecția Mediului Mehedinți cu nr.2571 din 02.02.2023 si a completarilor depuse in data 5815/27.04.2023 în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru Protecția Mediului Mehedinți **decide:**

ca urmare a consultărilor desfășurate în cadrul ședinței Comisiei de analiză tehnică din data de **25.05.2023** că proiectul ***” Construire parc fotovoltaic si imprejmuire proprietate , extravilan comuna Devesel , judetul Mehedinti”*,** propus a fi amplasat în județul Mehedinți, in extravilanul comunei Devesel , **N.C 50158, N.C 52040, N.C52041, N.C 52042, N.C 52043, N.C52045, N.C 52046**;

***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:

**1.**Proiectul se încadrează în prevederile Legii nr.292/2018 privind evaluarea impactului anumitor proiecte publice și private asupra mediului*,* ***Anexa nr.2: pct. 3-*** *,,Industria energetică, lit. a) – ”instalații industriale pentru producerea energiei electrice, termice și a aburului tehnologic, altele decât cele prevăzute în anexa nr.1”;* ***pct. 10*** *– Proiecte de infrastructură, lit. a) – ”proiecte de dezvoltare a unităților/zonelor industriale” ;*

 • proiectul propus intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare, cf pdv nr.85/23.02.2023 al Biroului CFM , acesta urmand a se implementa in interiorul ariei speciale de conservare –ROSAC 0306 Jiana ,respectiv in interiorul ariei speciale de conservare avifaunistica ROSPA0011 –Blahnita;

 Iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi,

 ***nu se supune evaluării impactului asupra mediului.***

**2.Caracteristicile proiectului**

**2.1 Dimensiunea și concepția întregului proiect** :

Aceasta investitie propune valorificarea energetica a terenului, in suprafata de 49,79 ha, (497.958 mp) prin instalarea unei capacitati fotovoltaice de aproximativ **30 MW** a.c. Aceasta capacitate ar produce energie electrica dintr-o sursa nepoluanta si sustenabila, ducand la cresterea gradului de securitate energetica si reducrea emisiilor anuale de CO2.

Execuția lucrărilor se preconizează că se va finaliza în 12 luni.(2022/ 2023)

Proiectul are ca scop principal producerea de energie electrică din surse regenerabile, prin, construirea unui parc fotovoltaic, în vederea valorificării energiei solare.

Perioada propusă de funcționare a parcului fotovoltaic este estimată la 25 de ani din momentul emiterii licenței de producere a energiei electrice de catre ANRE, cu posibilitatea prelungirii acesteia.

 **Amplasamentul proiectului**

Terenul pe care se va construi parcul fotovoltaic, are o suprafață de 49,79 ha (497.958 mp) și aparține proprietarului CARIDANIO S.R.L., dat spre închiriere către HYPERION SOARE S.R.L. cu contract de superficie pe o perioadă de 30 ani,fiind compus din 7 parcele identificate cu urmatoarele numere: NC:52158, NC:52040, NC:52041, NC:52042, NC:52043, NC:52045, NC:52046 și având următoarele vecinatăți:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. Cadastral** | **NC:52043** | **NC:50158** | **NC:52042** | **NC:52045** | **NC:52041** | **NC:52040** | **NC:52046** |
| Suprafața/mp | 165.649 | 127.548 | 70.769 | 56.386 | 20.000 | 25.006 | 32.600 |
| Vecini | N:DRUMS:CANALV:DRUME:NC:52042 | N:DRUMS:DRUMV:CURIMANDUMITRUE:NC:52041 | N:D.ES:CANALV:NC:52043E:IONECI NICOLAE | N:DRUMS:DRUMV:NC:52041E:NC:52040 | N:DRUMS:DRUMV:NC:52045S:NC:50158 | N:DRUMS:DRUMV:NC:52045E:GHICIU MARIA | N:DRUMS:CANALV:TANASIE TEODORE:NC:52044 |
| Categoria de folosință | arabil | arabil | arabil | arabil | arabil | arabil | arabil |
| Destinație | panouri PV, puncte trafo, alei, garduri | panouri PV, puncte trafo, alei, garduri | panouri PV, puncte trafo, alei, garduri | panouri PV, puncte trafo, alei, garduri | panouri PV, puncte trafo, alei, garduri | panouri PV, puncte trafo, alei, garduri | stația de transformare, gard, container central |

Pentru montarea panourilor fotovoltaice, se vor folosi structuri metalice usoare imbinate cu piese de otel si aluminiu galvanizat, formand o structura fixa la sol.

 Statia de transformare 20/110 kV va fi amplasata in incinta A.

 Accesul in incinte se face direct din drumurile de exploatare.

 In interiorul amplasamentului studiat se vor executa drumuri tehnologice, pietruite fara impact asupra mediului care vor asigura accesul la echipamentele propuse.

 Pentru realizarea investitiei se realizeaza urmatoarele lucrari:

 -compactare sol pt amplasarea containerelor statiilor de transformare;

 -asternere pietris si piatra sparta;

 -imprejmuire teren cu gard din plasa de sarma galvanizata / bordurata intinsa pe stalpi metalici fara fundatii de beton.

 -realizare iluminat perimetral si instalare sisteme de supraveghere. În perioada de exploatate a centralei electrice fotovoltatice se va consuma energie electrica pentru asigurarea cerinței procesului de producție, respectiv echipamentele centralei electrice fotovoltaice funcționează cu energie electrică, asigurată din rețeaua publică de energie.

 Centrala fotovoltaică va funcționa in sistem automat, în perioada de exploatare fiind necesare numai materiale specific întreținerii și reparațiilor (componente ale echipamentelor tehnologice, materiale electrotehnice, ulei mineral pentru transformator), în general, in cantități foarte reduse.

 Aceasta investitie propune valorificarea a terenului, in suprafata de 49,79 ha, prin instalarea unei capacitati fotovoltaice de aproximativ 30 MW a.c.

 Pentru montarea panourilor fotovoltaice, se vor folosi structuri metalice usoare combinate cu piese de otel si aluminiu galvanizat, formand o structura fixa la sol. Panourile fotovoltaice vor fi amplasate cu o retragere de minim 10 m față de limitele de proprietate. Stația de transformare va fi amplasată cu o retragere de 80 m față de drumul de exploatare.

 Parcul va fi compus din 3 incinte (2 mai mari pentru amplasarea panourilor fotovoltaice, invertoare si puncte de transformare 20 kV si una mai mica pentru amplasarea stației de transformare 20/110 kV). Accesul in toate cele 3 incinte se va face din drumul de exploatare.

Componentele principale ale proiectului propus (Parcul Fotovoltaic Devesel) sunt:

**A.** **Amenajare preliminară a terenului**

Instalarea componentelor parcului se va face utilizând cotele naturale ale terenului, după o nivelare superficială și îndepărtarea vegetației sporadice (tufe). Prin această nivelare nu se urmărește decopertarea stratului de sol vegetal decât punctual în zonele unde se vor amenaja punctele de transformare și parțial, în incinta stației centrale de transformare

**B**. **Drumuri interioare (alei înierbate pentru acces auto ocazional)**

Drumurile interioare vor fi amenajate pentru un trafic temporar cu vehicule de transport și utilaje de construcție în timpul lucrărilor cât și pentru trafic vehicule ușoare pe durata exploatării parcului.

Amenajarea lor se va face pe o lățime de minim 3.5 m, prin nivelare si înierbare suplimentară acolo unde e nevoie.

**C.** **Structuri metalice, panouri fotovoltaice, invertoare AC-DC și sistem de monitorizare**

Pentru montarea panourilor fotovoltaice și a componentelor lor anexe (invertoare, cabluri electrice, cabluri de comunicație, tablouri electrice), se vor folosi structuri metalice ușoare, prefabricate, amplasate pe stâlpi metalici ancorați în sol la o adâncime de 0,5 – 1,5 m, fără a folosi fundații din beton. Acestea vor răspunde la cerinţele legate de greutatea ansamblului de module fotovoltaice şi de încărcările suplimentare generate de factorii meteorologici – vânt, zăpadă, chiciură.

Tipul exact al acestor structuri metalice se va stabili ulterior, în faza de Proiect Tehnic, în funcție de mai mulți factori tehnico-economici. Ele vor fi de tip mobil (tracking) cu o singură axă (cu rânduri aliniate N-S și înclinație mobilă E-V), având stâlpi de ancorare mediani și dispozitive electro-mecanice de înclinare activă (în funcție de azimutul Soarelui dar si de alți factori cum ar fi protecția la vânturi puternice sau facilitarea spălării pluviale a panourilor).

Panourile fotovoltaice și invertoarele ce vor fi folosite - urmează să fie selectate în funcție de costuri și performanțe. Un posibil exemplu ar fi: cca. 54.000 panouri de tip monocristalin bi-facial de 660 W + 158 invertoare de 185 kW.

 Cablurile electrice şi accesoriile (DC şi AC), acestea vor fi de 3 tipuri :

1. Curent continuu (DC) – se propun cabluri solare rezistente UV care se vor poza pe structura metalică pe care se fixează panourile fotovoltaice, în tuburi riflate şi canale de cabluri speciale pentru protecţia de cabluri electrice.

**B)** Curent alternativ (AC) – se propun cabluri armate, ce se vor poza în canale de cabluri.

**C)** Cabluri de comunicaţie – se propun cabluri de tip ethernet, STP.

**D)**Posturi de transformare și rețea cabluri electrice pentru interconectarea invertoarelor cu acestea

În vederea ridicării tensiunii curentului produs de la joasă la medie tensiune (20 kV), se vor amplasa în arealul parcului o serie de 17 (15 – 20 în funcție de configurația tehnică finală) posturi trafo, cu o capacitate individuală de aprox. 1850 kW, amplasate în incinte pietruite sau containere metalice. Pentru eficiența rețelei electrice interne, ele vor putea fi grupate și câte două.

Pentru protecţia personalului de exploatare - mentenanţă împotriva atingerilor accidentale indirecte se va realiza un circuit de împământare, în conformitate cu normativele şi standardele în vigoare La instalația de împământare a centralei se va racorda întregul echipament, precum şi toate elementele conductoare care nu fac parte din circuitele curenţilor de lucru, dar care în mod accidental ar putea intra sub tensiune printr-un contact direct, prin defect de izolaţie sau prin intermediul unui arc electric (suporţii metalici de susţinere a panourilor fotovoltaice, îngrădirile din plasă metalică, porţile metalice etc.).

Cablurile electrice interioare de 20 kV care vor face legătura între posturile trafo de medie tensiune si stația principală de transformare pentru înaltă tensiune, vor fi pozate subteran în lungul aleilor interioare ale parcului, la adâncimea indicată de normativele tehnice specifice.

**E.Stație principală de transformare 20/110 kV**

Parcul fotovoltaic Devesel va fi un obiectiv energetic de categorie D, conform Ordinului ANRE nr. 79/2016 și va fi dotat tehnic pentru a corespunde cerințelor din Codul Tehnic al RET.

Stația principală de transformare 20/110 kV va fi amplasată în zona centrală a parcului, în apropierea intrării în perimetru și a liniei LEA 110 kV din rețeaua electrică. Incinta acesteia va fi împrejmuită, conform normelor tehnice, cu un gard metalic separat. Totodată, aici va fi instalată și unitatea centrală a sistemului de monitorizare și control, componentele centrale SCADA și biroul administrativ, prevăzut cu dotări necesare (iluminat, încălzire, toaletă cu fosă septică).

Racordul stației de transformare 20/110 kV la SEN va fi de tip agățat sau de tip intrare – ieșire (ambele necesitând un stâlp terminal de derivație), în funcție de concluziile rezultate în urma avizării Studiului de Soluție pentru racordare.

Stația va fi echipată cu o celulă de linie (în cazul unui racord de tip agățat) sau două celule de linie + celulă trafo 110 kV (în cazul racordului de tip intrare-ieșire), complet echipate cu dulapuri de protecție respectiv cu terminale necesare realizării protecției diferențiale, descărcătoare 110 kV, separatoare 110 kV, transformatoare de curent 110 kV, transformatoare de tensiune 110 kV, întrerupător 110 kV și un transformator de putere 20 / 110 kV, cu o capacitate de aprox.40 MVA. Clădirea va cuprinde o cameră de comandă respectiv cameră de medie tensiune cu asigurarea serviciilor interne.

**F.Gard metalic perimetral și sistem de iluminare - monitorizare**

Pe tot perimetrul parcului fotovoltaic Devesel (aprox. 4000 m) se va instala un gard metalic (cu o înălțime de 2,20 – 2,50 m), cu stâlpi metalici pe fundații-pahar din beton, plasă împletită / sudată de oțel și sârmă ghimpată pe suporți metalici, la partea superioară. De-a lungul acestui gard și parțial a drumurilor interioare, se va instala pentru securizare suplimentară un sistem de iluminare pe timp de noapte și monitorizare video.

**G.Amenajare acces auto** :Accesul în incinta parcului se va face din drumul de exploatare agricol adiacent, cu intrări separate (porți duble metalice) în cele 3 incinte.

Terenul destinat organizării de santier va fi amplasat în imediata apropiere a intrării propuse în incinta principală de Vest. Nu vor fi necesare lucrări suplimentare pentru organizarea de șantier.

Stația principală de transformare va funcţiona în regim automat şi nu va avea personal permanent de operare. Pe durata lucrărilor de construcții, se vor folosi facilități mobile pentru lucrători (toalete ecologice, birouri containerizate, electro-generatoare diesel).

Centrala fotovoltaica este automatizata.

Echipamentele tehnologice ale centralei nu genereaza emisii de poluanti in timpul functionarii.

Pe amplasament se desfasoara activitati specifice privind:

- asigurarea securitatii instalatiilor;

- verificarea si intretinerea echipamentelor tehnologice, periodic, in functie de prescriptiile tehnice specifice fiecarui tip de instalatie si echipament;

- lucrari de intretinere si reparatii ale constructiilor, periodic, in functie de starea tehnica a acestora.

- interventii pentru remedierea eventualelor avarii, de câte ori este nevoie.

 **Alimentarea cu apa**:

Alimentarea cu apa nu este necesara pentru parcul fotovoltaic.

Apa potabila in perioada executiei va fi asigurata prin achizitionare din reteaua comerciala (magazine).

**Evacuarea apelor uzate**:

Nu se evacueaza ape uzate nici in faza de constructie nicio in cea de functionare.

Apele pluviale se vor infiltra in sol.

**Asigurarea curentului electric**: In perioada de exploatare a centralei electrice fotovoltatice echipamentele centralei electrice fotovoltaice vor functiona cu energie electrica, asigurata din reteaua publica de energie.

***- căi noi de acces sau schimbări ale celor existente;***

Nu sunt necesare drumuri noi de acces. Se vor executa drumuri tehnologice , pietruite fara impact asupra mediului care vor asigura accesul la echipamentele propuse în amplasamentul studiat. Accesul carosabil ( utilitar, pompieri ) şi pietonal la teren, este asigurat din drumul de exploatare existent.

**2.2 Cumularea cu alte proiecte existente și/sau aprobate:** Proiectul propus, va ocupa o suprafata de 49,79 ha si se va implementa la o distanta de peste 5,5 km de prezentul proiect.

**2.3 Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor cât și în cea de funcționare a activității (prin ocuparea suprafeței de teren necesare).

 Proiectul nu prevede executia de platforme betonate ci doar folosirea dalelor de beton prefabricate.

 Resursa naturala folosita este pietrisul pentru amenajarea cailor de acces pietruite si a montarii statiilor de transformare

Amplasarea echipamentelor, respectiv a statiilor de transformare se realizeaza prin compactarea solulul, strat de pietris compactat si dale de beton fara fundatie .

 Panourile fotovoltaice vor fi montate pe structura metalica ( mese ) fara fundatii de beton, sistemul este fix.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

**2.4.Cantitatea și tipurile de deșeuri generate/gestionate**

 Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

 Deșeurile rezultate în urma desfășurării activităților de montaj sunt următoarele:

* ***deșeuri menajere*** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității;
* **deseuri metalice** rezultate din activitatea de asamblare a panourilor fotovoltaice -cod 17 04 05
* Deseuri de cabluri de la realizarea retelei electrice subterane – cod 17 04 11

Deseurile vor fi colectate, sortate si depozitate in containere specialziate si predate unui operator autorizat in vederea eliminarii/reciclarii

 ***Substanțele și preparatele chimice periculoase utilizate: nu este cazul.***

**2.5.Poluarea și alte efecte negative**

Ținând cont de faptul ca proiectul are ca scop principal producerea de energie electrica din surse regenerabile, prin, construirea unui parc fotovoltaic, in vederea valorificarii energiei solare. se preconizează că acest tip de obiectiv nu va avea impact semnificativ asupra calității factorilor de mediu din zona influentă, urmând să se înregistreze o ușoară presiune doar în timpul lucrărilor de construcție.

 ***Factor de mediu apă***

Conform caracteristicilor proiectului propus, nu este necesara alimentarea cu apa si nu se vor evacua ape uzate.

 ***Factor de mediu aer***

Singurele surse de poluanti pt aer sunt emisiile de gaze de eşapament de la motoarele utilajelor angrenate în activităţile de amenajare a terenului şi de construcţii: monoxid de carbon (CO), oxizi de azot (NOx), oxizi de sulf(SO2), COV, particule, precum si emisiile de pulberi (particule în suspensie) rezultate in urma transportului de materiale necesare.

 ***Zgomot și vibrații***

 Parcul fotovoltaic fiind constituit din instalatii dinamice auto-orientabile ce sustin panourile fotovoltaice (trakere) actionate de motoare (cu zgomot redus - sub 50dB) ce au functionare de ordinul secundelor si se alimenteaza din sisteme cu acumulatori, plus echipamente containerizate (care au sisteme inteligente de ventilatie cu zgomot redus), se poate aprecia ca toate acestea sunt neutre din punct de vedere al producerii de zgomot si vibratii

- amenajările şi dotările pentru protecţia împotriva zgomotului şi vibraţiilor.

 Parcul fotovoltaic nefiind sub nici o forma sursa de zgomot si vibratii perceptibile, nu este necesara nici un fel de amenajare sau dotare pentru preintampinarea acestora

***Factor de mediu sol/subsol***

Pe suprafata destinata proiectului, va fiinta un santier de constructii-montaj cu preponderenta pe ansamblarea unor structuri prefabricate de mare precizie. Structurile principale (suportii) vor fi montate in sol prin implantare (batere prin vibratii mecanice cu utilaje tip soneta)

Sursele de poluanți pentru sol, subsol pot fi generate de scăpările accidentale de produse petroliere (combustibili) în timpul executării lucrărilor. Apele freatice nu sunt afectate. Se apreciază însă că în zona respectivă calitatea solului este slabă din punct de vedere al valorificării ca suport biologic pentru biodiversitate, dat fiind zona industrializata din vecinătate.

***Factor de mediu biodiversitate***

Urmare a locației, suprafața vizată de proiect intra sub incidenţa art.28 din Ordonanţa de urgenţă a Guvernului nr. 57/2007, fiind situata in interiorul a doua situri Natura 2000;

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier.

Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Lucrările de amenajare ale obiectivului se vor desfășura cu respectarea legislației în vigoare.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

Amplasamentul proiectului este situat in afara razei de protectie a cladirilor inscrise pe lista monumentelor istorice a judetului Mehedinti.

Lucrarile de constructie nu vor afecta populatia si obiectivele din zona, distanta cea mai mica fata de locuinte este de aprox. 2km.

**3Amplasarea proiectului**

 Terenul alocat proiectului propus, in suprafata totala de 49,79 ha este alcatuit din trei imobile invecinate, aflate in comunei Devesel , sat Devesel judetul Mehedinti.

 Imobilele cu numerele cadastrale: NC:52158, NC:52040, NC:52041, NC:52042, NC:52043, NC:52045, NC:52046 sunt libere de constructii si sunt incadrate in categoria de folosinta de teren arabil, intravilan, cf PUZ aprobat prin HCL nr.31 din 2013;

**3.1 Utilizarea actuală și aprobată a terenurilor**

Conform Certificatului de urbanism nr.2 din 17.01.2023, in PUG-ul aprobat de Primaria Comunei Devesel terenul are ca destinatie teren arabil .

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în interiorul siturilor Natura 2000 ROSAC 0306 Jiana si ROSPA0011 Blahnita;

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
		2. Zone costiere și mediul marin: ***nu este cazul.***
		3. Zonele montane și forestiere: ***nu este cazul.***
		4. Arii naturale protejate de interes național, comunitar, internațional
		5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice
		6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică : nu este cazul
		7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
		8. Zonele cu o densitate mare a populației: ***nu este cazul****.*
		9. Peisaje și situri importante din punct de vedere istoric, cultural sau arheologic: nu este cazul.

**4Tipurile și caracteristicile impactului potențial**

**4.1Importanța și extinderea spațială a impactului**

Fiind o zonă industrializata în imediata vecinătate a lucrărilor propuse, nu sunt identificate specii sau habitate de interes.

Proiectul de parc fotovoltaic nu se incadreaza in categoria proceselor tehnologice ce emit radiatii cu potential nociv, respectiv parcul solar nu emite radiatii in functionare decat cele prin reflexie (fenomen secundar minor care la ultimele generatii de panouri fotovoltaice este eliminat aproape integral) si care au aceiasi lungime de unda cu radiatia solara incidenta practic aceeiasi radiatie cu aceea a mediului si fara pericol suplimentar

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

**4.2Natura impactului**

Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). Impactul va fi numai pe termen scurt (pe durata execuției lucrărilor de montare a panourilor si imprejmuire a amplasamentului) și va afecta un număr redus de persoane.

Pentru perioada de exploatare se apreciază că impactul potențial asupra factorilor de mediu este nesemnificativ.

**4.3Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

**4.4Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

**4.5Probabilitatea impactului**

Posibilitatea de apariție a impactului asupra factorilor de mediu, în perioada de execuție, este redusa. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

**4.6Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de construcție-montaj;
* **Frecvența impactului*:*** lucrările de construcție-montaj se vor derula într-o etapă compactă , de maxim 1 an de zile;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier (utilajele și echipamentele de construcție, depozitele temporare, toaleta ecologică); curățarea terenului de pământ, nisip și transportarea în zone reglementate; eliminarea deșeurilor generate de angajații de pe șantier și deșeurile de ambalaje rezultate de la materialele de construcții utilizate.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

* 1. **Cumularea impactului cu impactul altor proiecte existente şi/sau aprobate**

Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

1. **Observatii din partea publicului** : pe perioada parcurgerii procedurii nu au fost

observatii din partea publicului;

**II. Motivele pe baza cărora s-a stabilit neefectuarea evaluării adecvate:**

Proiectul propus  ***intră sub incidenţa art. 28 din O.U.G. nr. 57/2007*** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011conform punctului de vedere nr. 85/23.02.2023 emis de Biroul CFM –Compartiment Arii Protejate;

Proiectul se implementeaza in doua situri Natura 2000 :ROSPA011 Blahnita respectiv ROSAC0306 Jiana

►Prin acest proiect nu se reduce suprafața habitatelor și a numărului de exemplare de specii de interes comunitar și nu se fragmentează habitate de interes comunitar;

* Acest proiect nu are impact negativ asupra factorilor care determina menținerea stării favorabile de conservare a ariei protejate și nu produce modificări ale dinamicii relațiilor care definesc structura și funcția ariei naturale protejate.

menținuțe măsurile minime de conservare stabilite pentru fiecare habitat natural și speciile sitului.

► Nu influențează realizarea obiectivelor pentru conservarea ariilor naturale protejate de interes comunitar;

► Nu influențează negativ factorii care determină menținerea stării favorabile de conservare a ariilor naturale protejate de interes comunitar;

Proiectul detine aviz ANANP –ST MH nr.................emis cu urmatoareel conditii:

**III.Motivele pe baza cărora s-a stabilit neefectuarea evaluării impactului asupra corpurilor de apă:**Realizarea proiect si functionarea lui nu implica utilizarea surselor de apa si nici evacuare de ape uzate conform punct de vedere emis de SGA MH inregistrat la APM MH cu nr. 6842/18.05.2023

**Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din comuna Devesel , sat Devesel respectându-se următoarele prevederi:

* *Se vor respecta datele şi specificaţiile din documentaţia tehnică precum şi legislaţia de mediu în vigoare;*
* *Se vor respecta măsurile prevăzute prin proiect în vederea diminuării impactului asupra factorilor de mediu;*
* *Beneficiarul răspunde de realizarea corectă a lucrărilor propuse, prezentate în Memoriul de prezentare;*
* *Se vor respecta conditiile din avizul ANANP –ST MH……..*
* Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului.
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora.
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;

***La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor;***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

**DRAGOS NICOLAE TARNITA**

 **Șef Serviciu A.A.A., Intocmit**

 **Claudia LOHON Ilse Palaloga**